cyanic-selkie/wikianc huggingface dataset:
Depeche Mode
Формирање и деби албум (1977–1981)
Потеклото на Депеш Моуд датира од 1977 година,кога соучениците Винс Кларк и Ендру Флечер формираа група под влијание на Д Кјур,наречен Ноу Роменс ин Чајна,со Кларк како вокалист и гитарист,а Флечер басист. Во 1979 година,Кларк настапуваше во лажен Ултравокс бенд,План,со пријателите Роберт Марлоу и Пол Ленгвит.Во 1978-79 година,Мартин Гор свиреше гитара во акустичен дует Норман енд д Вормс со школскиот другар Филип Бардет на вокали.Во 1979 година,Марлоу,Гор и пријателот Пол Редмонд формираа група наречена Френч Лук со Марлоу на клавијатури и вокали,Гор на гитара и Редмонд на клавијатури.Во март 1980 година,Кларк,Гор и Флечер основаа бенд наречен Композишн оф Саунд,со Кларк на гитара и вокали,Гор на клавијатури и Флечер на бас гитара. Набргу по формирањето на Композишн оф Саунд,Кларк и Флечер се префрлија на синтисајзери,работејќи чудни работи вклучувајќи столарство за да можат да ги купат или да ги позајмат од пријателите.Дејв Гахан се приклучи на групата во 1980 година откако Кларк го слушна како пее во една локална извидничка колиба,изведувајќи ја песната „Хироус“ од Дејвид Боуви,и така се роди Депеш Моуд.Кога го објаснуваше изборот за ново име на групата (преземено од истоимено француско модно списание) Мартин Гор рече:„Значењето е забрзана мода.Ми се допаѓа како звучи.Гор се сеќава дека првиот пат да настапуваат како Депеш Моуд било на училишна свирка во мај 1980 година.Групата го имаше своето студиско деби во 1980 година на Сам Бизар Албум со песната „Фотографик“, која подоцна беше преснимена за нивниот деби албум Спик енд Спел. Додека настапуваа на свирка во Бриџ Хаус во Кенинг Таун, Даниел Милер се приближи на групата (електронски музичар и основач на Мјут Рекордс),кој беше заинтересиран за нив да снимаат песна за неговата музичка куќа во развој.Резултатот од овој вербален договор беше нивниот прв сингл „Дриминг оф Ми“,снимен во декември 1980 година а издаден во февруари 1981 година,достигнувајќи го 57-мото место на Британските топ листи.Охрабрени од ова,групата го сними својот втор сингл „Њу Лајф“, кој се искачи на број 11 на Британските топ листи.Следнјиот сингл беше „Џаст кент гет инаф“, ова неуморно весело парче на синтпоп стана првиот топ десет хит во Британија и останува една од нивните најпознати песни.Исто така беше првата песна на Депеш Моуд за која се сними спот и е единствениот видео запис со Винс Кларк. Деби албумот на Депеш Моуд,Спик енд Спел,беше издаден во ноември 1981 година и влезе во топ десет списокот на албуми во Британија.Измешани беа критичките оцени – Мелоди Мејкер го опиша како „одличен албум... токму таков како што бил потребен за да се придобие нова публика и да ги задоволат обожавателите не кои едноставно не им е доволно“,додека Ролинг Стоун беше покритичен,нарекувајќи го албумот „пердув со родителски надзор“.
Констракшн Тајм Агејн (1983)
За својот трет албум Констракшн Тајм Агејн,Депеш Моуд работеа со продуцентот Герет Џонс,во Гарден Студиос на Џон Фокс и во Ханза Студиос во Западен Берлин (каде што се продуцираше голем дел од триологијата на антологиските електронски албуми на Дејвид Боуви заедно со Брајан Ено). На албумот се гледаше драматична промена во звукот на групата,должејќи се на воведувањето на Синклавир и Е-му Емулатор семплери од страна на Вајлдер.Ставајќи ги звуците од секојдневните предмети,бендот создаде електричен звук под индустриско влијание,со сличности на групите како Арт оф Нојс и Ајнштурценде Нојбаутен,втората подоцна соработуваше со музичката куќа Мјут. Заедно со музиката,пишувањето песни на Гор исто така брзо еволуираше,фокусирајќи се повеќе на политичките и општествените прашања.Добар пример за новиот звук беше првиот сингл од албумот,наречен „Евритинг Каунтс“, коментар за видливата алчност на мултинационалните корпорации. Песната стигна до број 6 во Британија,исто така достигна топ 30 во Ирска,Јужна Африка,Швајцарија,Шведска и Западна Германија.Вајлдер исто така придонесе со две песни за албумот,„Лендскејп ис чејнџинг“ и „Ту Минит Ворнинг“. Во септември 1983 година,со цел да се промовира албумот Констракшн Тајм Агејн,групата тргна на турнеја низ Европа наречена Турнеја Констракшн Тајм Агејн.
Сам Грејт Риворд (1984)
Во своите рани години Депеш Моуд стекнаа успех само во Европа и Австралија,сепак ова се смени во март 1984 година кога го издадоа синглот „Пипол ар Пипол“.Песната достигна број 2 во Ирска,број 4 во Британија и Швајцарија и број 1 во Западна Германија,каде што беше искористена за телевизискиот пренос на Западна Германија на Олимписките игри во 1984 година.Доцна го достигна местото број 13 на Американските топ листи кон средината на 1985 година.Оттогаш песната стана химна за Геј заедницата и редовно се свири на геј парадите и фестивалите за геј гордоста.Сајар,издавачката куќа за групата од Северна Америка,издаде компилација по истото име вклучувајќи песни од А Броукен Фрејм и Констракшн Тајм Агејн како и неколку б-страни. Во септември 1984 година излезе албумот Сам Грејт Риворд.Мелоди Мејкер тврдеше дека албумот направил еден вид на: „седи овде и гледај што се случува овде,токму пред твојот нос“.Наспроти политичките субјекти и оние за животна средина кои беа цел на претходниот албум,песните на Сам Грејт Риворд беа поврзани со полични теми како на пример полова политика („Мастер енд Сервант“), возрасни врски („Лај ту Ми“), и самостојна божествена правда („Бласфимиос Руморс“).Исто така беше вклучена баладата на Мартин Гор („Самбади“) – такви песни се наоѓаа и на наредните албуми.„Самбади“ беше издадена како двојна а-страна со „Бласфимиос Руморс“ и беше прва песна со Гор како водечки вокал.Сам Грејт Риворд беше првиот албум на Депеш Моуд кој успеал да влезе на Американскиот список на албуми,а достигна топ 10 во неколку земји во Европа. Светот во кој живееме и Во живо од Хамбург беше првото видео издание за групата.Скоро е целосен филм од концерт од нивната Турнеја Сам Грејт Риворд,во хамбург,Германија Во јули 1985 година,групата ги имаше своите први концерти зад Железната Завеса, во Будимпешта и Варшава. Во октомври 1985 година,Мјут Рекордс издаде компилација,Синглс 81-85,која ги вклучуваше двата сингла кои не се наоѓаа на албуми:„Шејк д Дисиз“ и „Итс Колд а Харт“. За време на овој период во некои кругови,групата ја пврзуваа со готската подкултура,која започна во Британија во доцните 70-ти години,а сега полека стекнуваше популарност во САД. Таму,музиката на групата најпрво доби на значење на колеџ радиото и станиците за модерен рок како КРОК во Лос Анџелес,(„Квејк“) во Сан Франциско и ВЛИР на Лонг Ајленд,Њујорк,и оттука тие најпрво добија алтернативна публика која беше лишена од правото на глас со доминацијата на „софт-рок и диско пекол“ на радио. Овој поглед на бендот беше сосема спротивен од оној во Европа,и покрај зголемената присутност на мрачен и сериозен тон во нивните песни.Во Германија и во други земји во Европа,Депеш Моуд ги сметаа како идоли за тинејџери и редовно се наоѓаа во списанијата за тинејџери.
Блек Селебрејшн (1986)
Музичкиот стил на Депеш Моуд повторно се смени во 1986 година со нивниот петнаесетти сингл „Стрипд“, и албумот „Блек Селебрејшн“. Задржувајќи ги своите често имагинативни семплови и отфрлајќи го звукот на „индустријал-поп“ кој ги карактеризираше нивните два претходни албуми,бендот воведе злокобен,високо мистичен и испреплетен звук.Стиховите на Гор исто така добија помрачен тон и станаа уште попесимистички,иако песната „Њу Дрес“ ќе го одбележи последниот пат кога се обидел со вид на јавно општествено коментирање кое беше карактеристично за претходните два албума на групата. Музичкиот спот за песната „А Куешчн оф Тајм“ беше прв режиран од Антон Корбијн,започнувајќи соработка која трае до денешен ден.Корбијн режираше уште 19 спотови на групата (последниот беше за „Сафар Вел“ во 2006 година).Тој исто така снимаше некои нивни изведби во живо и ја дизајнираше сцената и кориците за албуми и синглови.
Мјузик фор д Масес и 101 (1987–1988)
На Мјузик фор д Масес од 1987 година,се појавија уште измени во звукот и методите на работа на бендот. За првпат продуцент кој не е поврзан со Мјут,Дејвид Бескомб,беше повикан да помогне при сесиите за снимање (иако,епоред Алан Вајлдер,неговата улога се покажала на крај како проектант). Во правењето на албумот бендот крајно одбегнуваше семплови со цел да се експериментира повеќе со синтисајзери.Додека достигнувањето на топ листите со сингловите „Стрејнџлав“, „Невер Лет Ми Даун Агејн“ и „Бихајнд д Вил“ се покажа како разочарувачко во Британија,тие се покажаа добро во земји како Канада,Бразил,Западна Германија,Јужна Африка,Шведска и Швајцарија,често достигнувајќи топ 10.Рекорд Мирор го опиша Мјузик фор д Масес како „најсовршен и секси албум на Депеш Моуд досега“ и се проби на Американскиот пазар,нешто што групата не успеа да го постигне со своите претходни албуми. Турнејата Мјузик фор д Масес следеше по издавањето на албумот.На 7 март 1988 тие настапија на неофицијална свирка (бидејќи не беше објавено официјално дека Депеш Моуд е бендот што настапува таа вечер) во Вернер Зееленбиндер-Хале,Источен Берлин. Во тоа време комунистичкиот режим беше сè уште на власт а Депеш Моуд беа меѓу ретките западни бендови кои некогаш настапувале во поранешна Источна Германија.Околу тој период,тие исто така одржаа концерти во Будимпешта и Прага (1988 година), во тогаш сè уште комунистичките Унгарија и Чешката Република,соодветно. Светската турнеја заврши на 18 јуни 1988 година со концерт во Пасадена Роуз Баул со посетеност од 60.453 луѓе (највисоко во осум години на собиралиштето).Турнејата беше пробив за бендот и огромен успех во САД.Беше документиран во 101 – концертен филм од Д. А. Пенбејкер и придружниот саундтрак албум. Филмот е значаен за приказот на интеракцијата со обожавателите.Алан Вајлдер има заслуга за името;изведбата беше 101-ва по ред и последен настап на турнејата.
Вајолејтор (1989–1992)
Кон средината на 1989 година,групата започна со снимање во Милано со продуцентот Флад и проектантот Франсоа Кеворкиан.Првичниот резултат од оваа сесија беше синглот „Персонал Џизас“.Пред неговото издавање,маркетиншка кампања започна со реклами поставени во личните колумни во Британските регионални весници со зборовите „Лично твој Исус“.Подоцна,рекламите вклучуваа телефонски број на кој луѓето можеа да се јават за да ја слушнат песната.Возбудата која резултираше помогна синглот да се истурка до 13-тата позиција на Британските топ листи,станувајќи еден од нивните најпродавани синглови досега;во САД,беше нивниот прв златен сингл и нивен прв Топ 40 хит уште од времето на „Пипол ар Пипол“,на крај станувајќи најпродаваниот 12 инчен сингл на Ворнер Брос. Рекордс во историјата до тој момент. Издадена во јануари 1990 година, „Инџој д Сајленс“ стана еден од најуспешните синглови на Депеш Моуд досега,достигнувајќи ја шестата позиција во Британија.Неколку месеци подоцна стана најголем хит на Депеш Моуд во САД,достигнувајќи ја осмата позиција и добивајќи со оваа песна втор златен сингл.Ја доби наградата за „Најдобар Британски сингл“ на Брит Авордс во 1991 година. За да го промовираат својот нов албум Вајолејтор,бендот даваше автограми во Верхаус Ентертејнмент во Лос Анџелес.Настанот привлече приближно 20.000 обожаватели и се претвори речиси во метеж. Неколкумина од присутните беа повредени од притискањето кон излогот на продавницата од страна на гужвата.Како извинување за обожавателите кои беа повредени,групата издаде касета во ограничено издание за обожавателите кои живеат во Лос Анџелес,која беше дитрибуирана преку радио станицата КРОК (спонзор на настанот во Верхаус).Вајолејтор достигна Топ 10 во Британија и САД.Вајолејтор беше првиот албум на групата кој влегол во Топ 10 на Билборд 200 листата-достигнувајќи го местото број 7 и задржувајќи се 74 недели на листата.Исто така беше сертификуван како тројно-платинест албум во Америка,продавајќи се во над 4,5 милиони копии таму.Останува да биде најпродаван албум на групата во светот. Беа издадени уште два сингла од албумот : „Полиси оф Трут“ и „Ворлд ин Мај Ајс“ исто така пласирајќи се на листите во САД. Светската Турнеја Валолејшн обележи уште една важен момент во популарноста на Депеш Моуд и на неа групата настапи на неколку концерти на стадиони.За 4 часа се продадоа 42.000 влезници за настап на стадионот на „Џиновите“ а 48.000 за половина час од нивното пуштање во пробажба на стадионот на „Доџерс“. Во 1991 година,прилогот на Депеш Моуд, „Врата на смртта“ беше издаден на придружниот албум од Ворнер Брос., До крајот на светот:оригинален саундтрак за филмот До крајот на светот.
Сонгс оф Фејт енд Дивоушн и заминувањето на Вајлдер (1993–1995)
Членовите на Депеш Моуд се рекласифицираа во Мадрид во 1992 година,Дејв Гахан се заинтересира за новата гранџ сцена која се шири во САД и беше под влијание на Џејнс Адикшн и Нирвана.Во 1993 година,заедно со продуцентот Флад,тие експериментираа на албумот Сонгс оф Фејт енд Дивоушн со поструктуирани аранжмани,засновани како на електрични гитари со тешка дисторзија и акустични тапани (на кои Алан Вајлдер свиреше,кој го имаше своето деби како студиски тапанар на песната „Клин“ од Вајолејтор) така и на синтисајзери. Гудачки инструменти,гајди и женски госпел вокали беа останатите нови додатоци во звукот на бендот.Албумот дебитираше на местото број еден и во Британија и во САД,само шестите Британски артисти кои постигнале вакво нешто досега.Првиот сингл од албумот беше „Ај Фил Ју“ со гранџ влијанија.Госпел влијанијата се најзабележителни на третиот сингл од албумот, „Кондемнејшн“. Следеше светската турнеја Дивоушнал беше докоментирана преку концертен филм со истото име.Филмот беше режиран од Антон Корбијн а во 1995 година групата ја доби својата прва номинација за наградата Греми.Вториот албум во живо на групата, Сонгс оф Фејт енд Дивоушн, излезе во декември 1993 година. Турнејата продолжи во 1994 година со Турнејата Егзотик,која започна во февруари 1994 година во Јужна Африка а заврши во април во Мексико.Последната фаза од турнејата,состоејќи се од повеќе настапи во Северна Америка,следеше кратко потоа и траеше до јули.Како целина,Турнејата Дивоушнал до денес е најдолгата и географски разновидна турнеја на Депеш Моуд,опфаќајќи 14 месеци и 159 посебни настапи.Магазинот Кју ја постави Турнејата Дивоушнал од 1993 година како „Најразвратната Рокенрол Турнеја На Сите Времиња“. Зависноста од хероин на Дејв Гахан почна да влијае на неговото однесување,правејќи го настран и повлечен.Мартин Гор добиваше напади а Енди Флечер одби да учествува во втората половина од Турнејата Егзотик поради „ментална нестабилност“.За време на тој период,тој беше заменет на сцената од Дерил Бамонте,кој работеше со групата како личен асистент многу години. Во јуни 1995 година,Алан Вајлдер најави дека ги напушта Депеш Моуд,објаснувајќи, “	Откако се приклучив на групата во 1982 година,постојано се стремев да дадам целосна енергија,ентузијазам и посветеност за зголемување на успехот на групата и без оглед на постојаната нестабилност во поделбата на работата,го нудев тоа со волја.За несреќа,во групата,ова ниво на придонес никогаш не ги доби почитта и признанието кое го оправдува. ” Тој продолжи да работи на својот личен проект Рекоил,издавајќи четврти албум (Ансаунд Методс) во 1997 година.По заминувањето на Вајлдер,многумина не веруваа дека Депеш Моуд повторно ќе снимаат некогаш.Менталната состојба на Гахан и навиката за дрога станаа главен извор на грижа,со речиси фатално предозирање во хотел во Лос Анџелес.
Ултра (1997–2000)
И покрај зголемените сериозни проблеми на гахан,Гор постојано се обидуваше во периодот од 1995 и 1996 година да го собере бендот за снимање.Сепак,Гахан ретко се појавуваше на закажаните сесии,и кога ќе се појавеше,беа потребни недели за да се снимаат неколку вокали.Една шестнеделна сесија во Електрик Лејди во Њујорк даде само еден искористлив вокал (за „Систер оф Најт“), а дури и тоа беше составено од повеќе одделни обиди.Гор беше принуден да размислува за распаѓање на групата,и да ги издаде напишаните песни како соло албум.Кон средината на 1996 година,Гахан под наредба на судот започна со програма за рехабилитација од дрога во борба против неговата зависност од хероин по речиси фаталното предозирање.Без Гахан,кој беше на рехабилитација во 1996 година,Депеш Моуд имаа сесии за снимање со продуцентот Тим Сименон.Албумот Ултра беше издаден во април 1997 година,пред неговото издавање излегоа два сингла, „Барел оф а Ган“ и „Итс Ноу Гуд“. Албумот дебитираше на првата позиција во Британија и на меттата позиција во САД.Групата не направи турнеја за овој албум но како дел од промоцијата за неговото издавање,тие одржаа два кратки концерта во Лондон и Лос Анџелес наречени Ултра Забави.Ултра создаде уште два сингла, „Хоум“ и „Јузлес“. Втора компилација на песни Д Синглс 86-98 излезе во 1998 година,на која и претходеше синглот „Онли Вен Ај Луз Мајселф“,кој беше снимен за време на сесиите за Ултра.Во април 1998 година Депеш Моуд одржаа прес-конференција во Хијат Хотелот во Келн за да ја најават турнејата Д Синглс.Ова беше прва турнеја на која настапуваа двајца музичари за поддршка на местото на Алан Вајлдер-австрискиот тапанар Кристијан Ајгнер и британскиот клавијатурист Питер Гордено.
Ексајтер (2001–2004)
Турнејата Ексајтер концерт во Оберхаузен,октомври 2001 година Во 2001 година,Депеш Моуд го издадоа Ексајтер,кој беше продуциран од Марк Бел (од пионерската техно група ЛФО).Бел воведе минималистички,дигитален звук на поголемиот дел на албумот под влијание на ИДМ и дефектот. Во 2001 и 2002 година беа издадени сингловите: „Дрим Он“, „Ај Фил Лавд“ , „Фрилав“ и „Гуднајт Лаверс“. Критичките оцени за албумот беа измешани.Иако доби позотовни критики од некои списанија (НМЕ,Ролинг Стоун и ЛА Викли), други (вклучувајќи ги Кју магазинот,ПопМатерс, и Пичфорк Медиа) го исмејуваа дека е недоволно продуциран,глупав и неинтересен. Во март 2001 година Депеш Моуд одржаа прес-конференција во Хотелот Валентино во Хамбург за да ја најават турнејата Ексајтер.Вкупно на турнејата имаше 84 настапи за над 1,5 милиони обожаватели во 24 држави. Концертите одржани во Париз во Пале Омниспорт де Пари-Берси беа снимени и подоцна издадени во мај 2002 година како ДВД во живо насловено Една Ноќ во Париз. Во октомври 2002 година групата ја доби својата прва награда од Кју Магазинот,„Иновејшн Аворд“. Во 2003 година Дејв Гахан го издаде својот прв соло албум,Пејпер Монстерс,и тргна на турнеја за промоција на албумот.Исто така во 2003 година излезе и вториот соло албум на Мартин Гор,Каунтерфајт.Ендру Флечер исто така основаше своја издавачка куќа,Тост Хаваи, специјализирана за промовирање на електронска музика. Нов албум компилација на ремикси Ремиксес 81-04 беше издаден во 2004 година,вклучувајќи нови и необјавени миксови од песните на групата од 1981 до 2004 година. Нова верзија на „Инџој д Сајленс“, преработена од Мајк Шинода, насловена „Инџој д Сајленс 04“ беше издадена како сингл и го достигна местото број 7 на топ листите во Британија.
Плеинг ди Ејнџел (2005–2008)
Турнеја на Ангелот концерт во Бремен,јуни 2006 година Во октомври 2005 година,групата го издаде својот 11-ти студиски албум Плеинг ди Ејнџел.Продуцуран од Бен Хилиер,албумот достигна број 1 во 18 држави и го вклучуваше хит синглот „Прешас“.Ова е првиот албум на кој има стихови напишани од Гахан,и доследно,првиот албум уште од Сам Грејт Риворд од 1984 година,на кој има песни кои не се напишани од Гор. „Сафар Вел“ беше првиот сингл од заминувањето на Кларк кој не е напишан од Гор (стиховите се на Гахан,музиката на Филпот/Ајгнер).Последниот сингл од албумот беше „Џон д Ревелејтор“, брза електронска песна со религиозна тема,придружена од „Лилиан“, сочна песна која беше хит во многу клубови низ светот. За да го промовираат Плеинг ди Ејнџел бендот ја започна Турнејата на Ангелот,концертна турнеја во Европа и Северна Америка кој започна во ноември 2005 година и траеше девет месеци. За време на последните две фази од турнејата,Депеш Моуд предводеа многу фестивали вклучувајќи ги: Фестивалот на Музика и Уметност во долината Коачела и O2 Безжичниот Фестивал. Вкупно,групата свиреше пред 2,8 милиони луѓе во 31 држава а турнејата беше една од оние со најголема заработка и најдобри оцени од 2005/06 година. Говорејќи за турнејата,Гахан ја пофали како „веројатно најинтересните,наградени настапи во живо кои некогаш сме ги направиле.Новиот материјал едноставно чекаше да биде изведен во живо.Си доби свој живот.Со енергијата од толпата,едноставно оживеа“. Два настапи во Фила Форум во Милано беа снимени и уредени во концертен филм кој излезе на ДВД како Турнеја на Ангелот:во живо во Милано. Во ноември 2006 година излезе компилација „најдоброто од“,насловена Најдоброто Од,Прв Дел вклучувајќи нова песна „Мартајр“, дел од сесиите за Плеинг ди Ејнџел.Подоцна во тој месец Депеш Моуд ја добија наградата за најдобра група на Ем-Ти-Ви Европските Музички Награди. Во декември 2006 година,ајТјунс го издаде Депеш Моуд во Целост како нивен четврт бокс-сет (следејќи ги Ју Ту во Целост во 2004 година, Стиви Вондер во Целост во 2005 година, и Боб Дилан:Колекција во раната 2006 година).
Саундс оф ди Јуниверс (2009–2010)
Во август 2007 година,за време на промовирањето на вториот соло албум на Дејв Гахан, Аурглас, беше најавено дека Депеш Моуд се враќаат во студио на почетокот на 2008 година да работат на нов албум.
Во мај 2008 година,групата се врати во студио со продуцентот Бен Хилиер да работи на неколку песни кои Мартин Гор ги снимил во демо верзија во своето домашно студио во Санта Барбара,Калифорнија.Подоцна таа година беше најавено дека Депеш Моуд ја прекинуваат својата долгогодишна соработка со музичката куќа од САД,Ворнер Мјузик,и дека ќе потпишат со ЕМИ Мјузик. Турнеја на универзумот концерт во лондонската О2 арена,декември 2009 година На 15 јануари 2009 година,официјалното мрежно место на групата објави дека 12-тиот студиски албум на групата ќе биде наречен Саундс оф ди Јуниверс.Албумот излезе во април 2009 година,исто така беше достапен преку ајТјунс Пас,каде што купувачот ги добиваше посебните траки во неделите коишто водеа до официјалното излегување на албумот.Енди Флечер вели дека идејата за нивниот ајТјунс Пас е комбинација од бендот и од ајТјунс: „Мислам дека дигиталните и музичките компании почнуваат да работат заедно.Тие беа многу мрзливи во првите 10 години кога се појави симнувањето.Сега тие соработуваат повеќе и излегуваат со интересни идеи заобожавателите да купуваат производи“. Албумот беше број 1 во 21 држава.Критичките оцени беа главно позитивни и беше номиниран за Греми награда во категоријата „Најдобар Алтернативен Албум“.
„Ронг“ беше првиот сингл од албумот,издаден во дигитална верзија во февруари 2009 година.Следни синглови беа „Пис“ и „Фреџајл Тенжн / Хоул ту Фид“. Понатаму, „Перфект“ излезе само како промотивна (некомерцијална) песна во САД. Депеш Моуд настапија на „Џими Кимел Лајв!“ на Булеварот Холивуд во Лос Анџелес,Калифорнија на 23 април 2009 година,привлекувајќи повеќе од 12.000 обожаватели,која што беше најбројна публика во шоуто од премиерата во 2003 година.
Во мај 2009 година групата започна концертна турнеја за промоција на албумот – наречена Турнеја на Универзумот,која што беше најавена на прес-конференција во октомври 2008 година на Олимпискот Стадион во Берлин. Имаше настап за загревање во Луксембург а официјално започна на 10 мај во Тел Авив.Првата фаза од турнејата беше прекината кога Дејв Гахан доби гастроентерит.За време на лекувањето лекарите пронајдоаи отстранија низок степен на тумор од бешиката на пејачот.Болеста на Гахан предизвика откажување на 16 концерти,но неколку од настапите беа презакажани за 2010 година. Бендот го предводеше фестивалот Лолапалуца за време на настапите во Северна Америка. Турнејата исто така ја однесе групата во Јужна Америка за првпат по Турнејата Егзотик. За време на последната фаза на турнејата во Европа,групата настапи во Ројал Алберт Хол во Лондон во поддршка на Фондацијата за Помош на Детски Рак,каде поранешниот член Алан Вајлдер му се придружи на Мартин Гор на сцената за изведба на „Самбади“. Вкупно групата настапи пред повеќе од 2,7 милиони луѓе во 40 држави а турнејата беше една од најпрофитабилните во 2009 година. Во март 2010 година,Депеш Моуд ја доби наградата за „Најдобра Меѓународна Група – Рок / Поп“ на ЕЦХО Авордс во Германија.
Економија на Чешка
Макроекономски показатели
Во 2019 година, БДП по глава на жител на Чешка изнесувал 23 214 долари, со што таа била рангирана на 22. место во однос на Европа и 41. во светот.
Во 2018 година кефициентот Џини во Чешка изнесувал: 25,6%.
Даночен систем
Во 2008 година, Чешка го прифатила рамниот данок, но во 2014 година преминала на прогресивно оданочување. Даноците претставуваат најголема компонента во буџетот на Чешка. Таа е меѓу земјите со најдобар резултат во однос на висината на данокот наплатен од корпорациите, како и висината на износот на корпоративниот данок како процент на БДП. Во 2017 година, учеството на даноците во БДП изнесувало 35,4%. Во вкупните даночни приходи, данокот на потрошувачката има највисоки вредности, кои се движат помеѓу 7,3 и 7,7% од БДП, додека приходите на данокот на личен доход се движат помеѓу 3,6 и 4% од БДП.
NGC 3584
NGC 3584 — оддавна маглина во соѕвездието Кобилица, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3584 се споменува и како ESO 129-EN12.
Откривање
Објектот е откриен на 16 март 1834 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 3584 е од видот EN.
Астрономски податоци
Објектот е од епохата Ј2000.0.
Користена литература
Astronomical Objects (RNGC)"". Tucson, Arizona:University of Arizona Press, 1973. (4016,0)
Црква „Св. Димитриј“ - Добровени
Свети Димитриј – главна селска црква во селото Добровени.
Местоположба
Црквата се наоѓа на влезот од селото, на десната страна од патот којшто води од селото Бач, на возвишение коиешто ѝ дава доминантна положба во однос на остатокот од селото.
Историја
Црквата е изградена во 1886 година. Во Првата светска војна била разрушена до темел, по што била обновена на старите темели во 1927 година.
Архитектура
Градбата на црквата е со правоаголна основа и полукружна апсида на источната страна. Влезот се наоѓа на јужната страна и над него има ниша со фреска на којашто е прикажан Свети Димитрија Солунски.
Дворот на црквата е ограден со камена ограда и во него се сместени камбанаријата, селските гробишта и помошен објект. Камбанаријата е со квадратна основа и се издига над оградата во нејзиниот североисточен агол. Градена е од камен и е отоврена во нејзиниот горен дел во висина на ѕвоното. Покриена е со лимен кров.
Српски воени гробишта
Веднаш до селските гробишта во дворот на црквата се сместени и српски воени гробишта. Имено, за време на Првата светска војна, во селото Добровени имало воена болница, па починатите војници биле погребувани на различни места во близина на селото. По завршувањето на војната, гробовите биле префрлени на нивното денешно место и на тој начин настанале гробиштата.
Дактилоскопија
Дактилоскопирањето (грч.: δάκτυλος dactilo - прст + лат.: scopien - набљудување) е постапка при која се врши идентификација на лица со помош на трагите оставени од прстите на рацете. Оваа метода е составен дел на една поширока криминалистичко-техничка метода, наречена папилоскопирање. Дактилоскопирањето, заедно со педоскопијата, пороскопијата и хејроскопијата, ја сочинуваат методата на папилоскопирање.
Во минатото, водењето декадактилоскопски и монодактилоскопски збирки се вршело со помош на картонски податотеки. Денес, тие се заменети со новите методи на компјутерска обработка на овие податоци, со специјални системи кои ги користат криминалистичко-форензичките институции: APIS (automatic palmprint identification system) и AFIS (automatic fingerprint identification system), односно системи за компјутерска обработка на отпечатоци од дланки и прсти.
Историски развој на дактилоскопската метода
Во 1664година, италијанскиот лекар и анатом, Марчело Малпиџи (ита. Marcello Malpighi), во внатрешниот слој на кожата кај човекот (ендодерм), открил голем број на испакнати брадавички, кои ги нарекол папили. Во внатрешноста на овој слој, се одигруваат функциите на лачење на пот, лој и други производи на метаболизмот. Анатомски, папилите имаат форма на вулкански кратери, на кои се наоѓаат отворите на лојните и потните жлезди. Лојните жлезди лачат излачевина наречена лој, чија задача е да ја омекнува кожата, а потните жлезди лачат пот, која освен што ја регулира температурата во телото, ја навлажнува кожата и не и дава да се суши. Густината на папиларните линии не се подеднакво распространети секаде по телото. Нив најмногу ги има на дланките од рацете и на стапалата од нозете. Сите папиларни линии на еден прст, односно на една фаланга од прстот, го сочинуваат цртежот на папиларни линии на тој прст, кој е единствен и непоновлив, односно карактеристичен само за едно лице. Вршени се испитувања на еднојајчaни близнаци, и било утврдено дека и покрај одредениот степен на подударност на цртежите на папиларните линии, постојат многу разлики и меѓу нив, што значи дека оваа метода е сигурна кога станува збор за утврдување на идентитет на лице. Според некои нови истражувања, постои можност два папиларни цртежи да бидат исти, доколку популацијата на Земјата достигне 65 милијарди луѓе.
Вистинскиот развој на техниката за идентификација на основ на споредување на папиларни линии, започнал во Англија, кон средината на 19 век. Веднаш потоа, оваа метода почнала да се применува и во САД, по што започнала сеопшта примена и во европските земји. Првиот криминалистички случај кој бил решен со помош на оваа метода е двоструко убиство на деца во Аргентина, разрешен од страна на криминалистот Иван Вучетиќ, аргентински Хрват. Во 1894 во истата земја, оваа метода била и официјално призната и воведена како метода за регистрација и идентификација на лица. Истата година резултатите од своите истражувања Вучетиќ ги објавил во книгата Дактилоскопија, а во 1904 година ја издал книгата Споредбена дактилоскопија, во која ги објавил резултатите од областа на класификација на отисоците од прсти и нивната примена во идентификацијата на лица. Таквиот систем на класификација е наречен Вучетиќев, во чест на нејзиниот основач. Освен овој систем, постои, и во западноевропските земји во примена е Галтон-Хенриевиот систем. Вучетиќевиот систем е во примена во земјите на Јужна Америка, Шпанија, Франција, Словенија, Хрватска, Босна и Херцеговина, Србија, Црна Гора и Македонија.
Вучетиќев метод на дактилоскопирање
Според овој метод, декадактилоскопирањето се состои во земање на отпечатоци од прстите на двете раце, кои се бележат на еден дактилоскопски фиш. Оваа метода се нарекува и десетопрсна, односно регистрациона, бидејќи се користи за регисрација на сторители на кривични дела. Монодактилоскопијата опфаќа земање на отпечатоци од сите десет прсти, но на десет посебни дактилоскопски фишеви, при што на секој фиш се земаат отпечатоци од еден прст. Оваа метода се нарекува истражна, бидејќи се користи во случај кога на местото на настанот е најден еден отпечаток од прст, при што по одредувањето на неговата монодактилоскопска формула, се пребарува по дактилоскопските збирки кои имаат иста монодактилоскопска формула.
Одлики на отпечатоците од прсти
Отпечатоците од прсти се одликуваат со следниве својста:
Основна декадактилоскопска класификација
Цртежите од папиларни линии на рацете можат да се групираат во четири основни групи:
За полесна идентификација, воведени се и три помошни видови:
Цртежите на папиларни линии во вид на јазол започнуваат од едната страна на првата фаланга од прстот, продолжуваат кон центарот, каде прават завртување и се враќаат кон местото од каде започнале. Исклучителна одлика на овој вид цртеж, е што на спротивната страна на прстот од каде започнал јазолот, доаѓа до спојување на надворешните папиларни линии во вид на триаголник (делта). Цртежите во вид на лев јазол, содржат делта на десната страна, а цртежите во вид на десен јазол - делта на левата страна.
Цртежите на папиларни линии во вид на кругови имаат присуство на круг или некој сличен облик во средината на јагодицата, додека папиларните линии од горниот и долниот дел се спојуваат лево и десно во долниот дел, формирајќи лева и десна делта. Секој цртеж од папиларни линии кој има најмалку две делти, припаѓа на оваа група цртежи. Во центарот, освен чисти кругови може да се најдат и спирали во десно или лево, двојни спирали, т.н. јазли близнаци и елипси. Околу 30 до 35% од човековата популација има цртежи со ваков облик.
Декадактилоскопска формула
Декадактилоскопската формула претставува дропка во чиј броител се запишуваат броевите на папилоскопските цртежи од десната рака, по редослед од палецот кон малиот прст, а во именителот се запишуваат броевите кои соодветствуваат на цртежите на левата рака. Редоследот на запишување е ист како и кај десната рака.
Декадактилоскопска поткласификација
На поткласификација подлежат цртежите на папиларните линии во вид на јазли и кругови, бидејќи оние во вид на лакови ретко се среќаваат Поткласификацијата ги опфаќа само трите средни прсти на двете раце (показалецот, средниот и домалиот прст) и малиот десен прст, доколку тој е во вид на јазол, како облик кој најмногу се среќава кај малите прсти.
За разлика од основната дактилоскопска формула, поткласификационата формула е релативно потешка за составување.
Поткласификација на папиларните линии во вид на јазли
Кај декадактилоскопската поткласификација, папиларните цртежи во вид на јазли се класифицираат по пат на броење на папиларните линии од надворешниот до внатрешниот терминус (лат. terminus - крајна точка), кој претставува замислена точка која се наоѓа во центарот на цртежот од папиларни линии, место каде петљата свртува и се враќа назад или таму каде една или повеќе внатрешни линии го завршуваат својот пат. Врз основа на бројот на линии, цртежите во вид на јазли се означуваат со броевите:
Поткласификација на папиларните линии во вид на кругови
Овој вид на цртежи од папиларни линии се поткласифицира според системот на пратење на папиларните линии. Кружните примероци имаат по две делти, лева и десна. По овој метод, се следи долниот крак на едната делта во однос на другата. Во зависност од меѓусебната положба, овој вид на цртежи се класифицира во три групи:
Монодактилоскопирање
Монодактилоскопијата е метод за идентификација на непознати сторители на кривични дела, врз основа на траги од папиларни линии кои сторителот ги оставил на местото на настанот, кои се споредуваат со постоечка база на папиларни цртежи земени од познати сторители. Оваа идентификација опфаќа дактилоскопирање на сите десет прсти, со што многу полесно се наоѓа бараното лице.
NGC 1651
NGC 1651 — расеано ѕвездено јато во соѕвездието Маса, заведено во Новиот општ каталог на длабоконебесни тела.
Објектот бил предмет и на други истражувања, па освен како NGC 1651 се споменува и како ESO 55-SC30.
Откривање
Објектот е откриен на 3 ноември 1834 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 1651 е од видот OCL. Видливиот сјај со голо око изнесува 12,3 m, а оној во рамките на интервалот од минималната до максималната честота 13 m. NGC 1651 има само една позната привидна димензија, која изнесува 2,5'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 4 ч 37 м 32,7 с, а неговата деклинација, односно висината на лакот на тој агол, - 70° 35' 8".
Други поделби
Проучување на NGC 1651 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 444; додека во Каталогот на основни ѕвезди (GSC) е групиран под бројот 9157.
1611 во книжевноста
1611 година во книжевноста содржи некои значајни настани.
Поклоничка црква (Виз)
Поклоничката црква ( на Wieskirche ) е овална рококо црква, дизајнирана кон крајот на 1740-тите од страна на браќата Јохан и Доминик Цимерман. Се наоѓа во подножјето на Алпите, во општината Штајнгаден во округот Вајлхајм-Шонгау, Баварија, Германија.
Се вели дека во 1738 година, солзи можеле да се видат на дотраената дрвена фигура на Проколнатиот Спасител. Ова чудо го привлекло вниманието на луѓето и многу од нив заминале да ја видат оваа фигура. Во 1740 година, била изградена мала капела за да се смести статуата, но наскоро сфатиле дека зградата ќе биде премала за бројот на аџии што ги привлече, па затоа Штајнгаденската опатија одлучи да нарача посебно светилиште. Многумина што се молеле пред статуата на Исус на олтарот тврделе дека луѓето се чудесно исцелени од нивните болести, што ја направила оваа црква уште повеќе на поклонение.
Изградбата се одвивала помеѓу 1745 и 1754 година, и ентериерот бил украсен со фрески.Се вели дека сите нештата во црквата биле изградени на тој начин, да може да се види натприродното
Оваа црква била додадена на Списокот на светско наследство на УНЕСКО во 1983 година и била подложена на обемна реставрација помеѓу 1985 и 1991 година.
Нимфенбург (замок)
Замокот Нимфенбург се наоѓа во западниот дел на Минхен во областа на Нојхаузен-Нимфенбург. Таа сочинува единица заедно со замокот парк Nymphenburg и мали паркови замоци. Тој е еден од најголемите кралски замоци во Европа кој во денешно време е многу посетена туристичка атракција. Големината на овој замок ги надминува дури и Версај со 632 метри (север-југ). Можно е посетителот кој се приближува да ја разгледа целата должина на замокот. Замокот со векови бил летната резиденција на Вителсбахер.
Недим Ремили
Недим Ремили (роден на, во ) е француски ракометар кој настапува за Париз Сен Жермен и француската репрезентација.
Животопис
Ремили е роден во Кретеј, комуна во југоисточните предградија на Париз. Неговиот татко, Камел Ремили, ја одиграл целата своја кариера за Кретеј и ја освоил ЛНХ 1 со нив во 1989 година.
Кога Недим наполнил 10 години, почнал да игра ракомет во клубот каде што играл неговиот татко, СД Кретеј (Спортско друштво Кретеј), и каде што во тоа време бил член на одборот. Ремили покажал многу квалитети додека бил во академијата на СД Кретеј и достигнал висина од 1,95 метра на возраст од 16 години. Ремили го имал своето деби за првиот тим на СД Кретеј на 12 октомври 2012 година, на возраст од 17 години, на натпреварот против СД Динкерк. Во текот на истата година, Кретеј бил префрлен во лигата Д2, втора лига на Франција. И покрај интересот на некои од најголемите клубови во францускиот ракомет, Ремили го потпиша својот прв професионален договор во 2013 година со СД Кретеј.
Следната сезона (2013-14), во лигата Д2, Ремили станал клучен играч во тимот на СД Кретеј и им помогнал да се вратат во ЛНХ 1. Ремили бил повикан на националниот француски младински тим за Светското првенство за јуниори во јуни 2015 година, но повредата на рамото го натерала да го гледа првенството дома, а Франција станала светски шампион.
Во сезоната 2015-16, Ремили играл неверојатно за СД Кретеј, што му донело повик во Ол-старскиот натпревар и во репрезентацијата на Франција за Европското првенство во 2016 година.
Етногенеза на македонскиот народ
Етногенезата на македонскиот народ е процесот на создавањето на денешниот лик на македонскиот народ кој се одвивал подолго време во историјата. Етногенезата на македонскиот народ започнува неколку века подонца од доаѓањето на Словените во Македонија во V и VI век. Таа се совпаѓа со периодот на настанокот на македонскиот народ во X и XI век. За етногенезата на денешниот македонски народ постојат повеќе тези и претпоставки.
Официјална теза
Најприфатена и воедно научно потврдена од повеќе историчари и истражувачи (македонски) е тезата дека денешниот македонски народ е создаден преку етногенетски процес на мешање помеѓу македонските словенски племиња (Склавини) и староседелското население на регионот Македонија, како што се Тракијците, Илирите, Старите Грци, античките Македонци, и др. . Друга позната теза што е обично прокламирана од славистите е дека денешниот македонски народ има „чист словенски карактер“ односно словенска етногенеза. Постојат и тези според кои денешниот македонски народ е потомок на Античките Македонци кој си ги задржал своите традиции и етнички црти, а Словените му го наметнале својот јазик, но сепак овие тези не се научно потврдени и се одликуваат како „национал-романтичарски тези“.
Неофицијални современи тенденции
Македонците се автохтоно население кое и покрај етногенетскиот процес на мешање со други народи, сепак има задржано многу црти од своите антички предци. Според некои македонски историчари, особено од Драган Ташковски и Александар Донски, се искажува тврдењето дека денешниот македонски народ е создаден преку етногенетски процес на мешање меѓу македонските словенски племиња и античките Македонци кој траел доста долго, а започнал со доаѓањето на Словените на Балканот во V и VI век. Ова тврдење е докажано и со низа ентнолошоки, културолошки (фолклористички), антрополошки и генетски истражувања кои сведочат за автохтоноста на Македонците. . Димитар Македонски бил првиот Македонец кој уште во 1871 година (16.2.1871) во својата статија весникот „Македонија“ по повод Македонското прашање запишал: „не зинала земјата па да ги голтне старите (античките) Македонци, ами тие се влеале во масата на овој народ (денешните Македонци)“. Оваа негова изјава се смета за прва изјава за етногенетскиот процес на мешање на Македонските Словени и Античките Македонци со кој е создаден современиот македонски народ. Некои историчари сметаат дека сомнително е и самото тврдење дека Македонците се словенски народ, бидејќи, како што велат тие, за тоа нема археолошки докази.
Со најновите откритија на академикот Томе Бошевски и професорот на ЕТФ Скопје д-р. Аристотел Тентов за јазикот на Каменот на Розета, односно „античко-македонскиот“ јазик на птолемаидите (македонска кралска династија која владеела со Египет) запишан на каменот, уште повеќе се потврдува тезата за античко-македонскиот елемент во ликот на денешните Македонци. Јазикот, кој е откриен според сите светски декодирачки методи за древни јазици, покажува неверојатно голема сличност со денешниот македонски јазик и со останатите словенски јазици.
Потврдени античко-македонски обележја и остатоци во современиот македонски народ денес може да се сретнат во народните носии (мијачката и женската реканска носија), празници (празникот Летник на 1 март кој се слави во Пустец и селата во југозападна Македонија), обичаи, верувања, зборови и начини на формирање реченици, множина и суперлативи во современиот македонски јазик, форми и корени на лични имиња и презимиња, народни преданија, песни итн.
Славата на Античките Македонци одигралa и голема улога во националната преродба на македонскиот народ во текот на XIX и XX век. Тие биле сметани за „најстари Словени на Балканот“. Сметајќи се за нивни директни потомци, Македонците што живееле во тие времиња сакале да ја искажат својата национална посебност од Бугарите и Србите чии завојувачки пропаганди постојано ги инструирале Македонците.
Иако денешниот македонски народ има главно словенски лик и одлики сепак несопрен е фактот дека денешните Македонци носат некои обележја од античките Македонци пред сè на генетски, антрополошко - етнолошки, културно - фолклорен план.
Тезата за Словенската етногенеза на македонскиот народ
Од повеќе слависти се прокламира тезата дека денешниот македонски народ има „чист словенски карактер“ и дека неговата етногенеза е составена исклучиво од Македонските словенски племиња. Иако денешниот македонски народ има главно словенски јазик, облелжја и култура сепак антрополошките, генетските и етнолошките проучувања покажуваат дека денешните Македонци антрополошки во потполност не припаѓаат на словенската група на народи (како на пример Русите, Украинците и други народи кои антрополошки се дел од словенската група на народи). Сепак непобитен е фактот дека Македонските Словени се неизбежен дел и имаат најголемо учество во етногенезата на денешниот македонски народ. Словените (склавини)според некои наоди биле високи луѓе со кадрава црвена или руса коса и сини очи,биле многудетни, живееле во племенски заедници, и сето тоа придонело да го одржат низ вековите својот национален бит. Античките Македонци пак биле стројни и високи, воглавно со кафени очи и светол тен, но овие податоци може да содржат елементи на преовеличување, заради воените успеси на Античките Македонци. Во денешниот македонски народ доминираат кафените очи и просечниот раст. Постојат верувања дека стројноста на Античките Македонци е минимизирана заради тоа што истата се препишува на воената каста на Античкиот Македонец, која тотално е уништена во 2 век п.н.е. од страна на римската империја.
Обединувачка теорија
Постои уште и „обединувачка теорија“ која нема сѐ уште сериозни докази, но нема ниту сериозна противтеза, а тоа е дека словенските племиња се всушност остатоци од освојувачките војски на Александар Македонски, кои после 8 века боравење во порано освоените територии во еден историски момент решиле да се вратат кон земјата на потекло - Македонија.
Стари теории
Обединувачката теорија има свое објаснување во историјата изучувана пред 17 век (пред појавата на Филхеленизмот). Имено, до 17 век, се сметало дека постојат Стари Словени, наречени Анти, и Новодојдени Словени кои дошле во 6 век. Оваа стара теорија неверојатно прецизно ги објаснува зборовите Антика и Словен. Антика е всушност времето на боравок на Антите на балканот, односно времето на Античките Македонци. Словен означува „Разбирлив човек“ - „Оној кој го знае Словото (Говорот)“, па дојденците и старите се разбирале и меѓусебе се нарекувале Словени. Спротивно на тоа, од Антите е земен и називот на Грците (Грк - кој Грчи - Неразбирлив).
Надворешни врски
- Напис за етногенезата на македонскиот народ на блогот за македонска историја
Саратовска Област
Саратовска област (руски:Сара́товская о́бласть) е федерална област во Русија. Административен центар е градот Саратов.
Клајн Бенебек
Клајн Бенебек (Klein Bennebek; Lille Bennebæk) — општина во округот Шлезвиг-Фленсбург, во Шлезвиг-Холштајн, Германија.
1609 во книжевноста
1609 година во книжевноста содржи некои значајни настани.
Големиот смог во Лондон
Големиот смог во Лондон, или Големиот смог од 1952 година, бил сериозно загадување на воздухот што го зафатил Лондон, Англија, во декември 1952 година. Тоа било период на невообичаено студено време, во комбинација со антициклон и услови без ветар, акумулирајќи загадувачи во воздухот - главно кои произлегувале од употребата на јаглен - и формирале дебел слој од смог над градот. Траел од петокот 5 декември до вторникот 9 декември 1952 година, а потоа брзо се распрснал кога времето се променило.
Смогот предизвикал пореметување на видливоста. Владините медицински извештаи во неделите по настанот процениле дека до 4.000 луѓе починале како директна последица на смогот и уште 100.000 биле заболени од ефектите на смогот врз човечкиот респираторен тракт. Поновите истражувања велат дека вкупниот број на жртви можеби бил значително поголем, со проценки меѓу 10.000 и 12.000 смртни случаи.